PATVIRTINTA

Sedos Vytauto Mačernio gimnazijos

gimnazijos vadovo įsakymu 2023-01-02 Nr. V1-6

**SEDOS VYTAUTO MAČERNIO GIMNAZIJOS**

**METODINĖS TARYBOS**

**VEIKLOS PLANAS**

**2023 m.**

1. **TIKSLAS.**

Koordinuoti metodinių grupių veiklą, siekiant gerinti pamokos kokybę, mokinių individualią pažangą bei kurti saugią aplinką, stiprinti prevencinę veiklą.

**UŽDAVINIAI:**

1. Skleisti metodines ir dalykines naujoves.
2. Užtikrinti patirtinį mokytojų mokymąsi, ieškant mokomųjų dalykų integravimo, mokinių kūrybiškumo, lyderystės ugdymo galimybių.
3. Inicijuoti tikslingą, gimnazijos veiklos tikslus, uždavinius ir gimnazijos bendruomenės poreikius atitinkantį mokytojų kvalifikacijos tobulinimą.
4. **2022 METŲ VEIKLOS ANALIZĖ:**

Praėjusiais mokslo metais gimnazijoje buvo 7 metodinės grupės, joms vadovavo patyrę mokytojai metodininkai: V. Lukauskienė, R. Čičirkaitė, G. Vainutienė, vyr. mokytojai: J. Stanienė, G. Vanagienė, T. Saračinskienė ir spec. pedagogė V. Bružienė. Metodinėje taryboje buvo tariamasi ir priimami sprendimai dėl mokytojų kvalifikacijos kėlimo, atestacijos programos vykdymo, vadovėlių ir priemonių poreikio analizės ir užsakymo 2022- 2023 m. m. ( atsižvelgiant į turimas lėšas stengiamasi atnaujinti, papildyti vadovėlių ir mokymo priemonių bazę. Gamtos mokslų laboratorija įrengta, atnaujinta dviejų užsienio kalbų kabinetų IT bazė projekto „Kokybės krepšelis“ lėšomis, sporto inventorius atnaujintas, papildytas Sporto rėmimo fondo ir Mažeikių savivaldybės finansuojamo projekto „Sporto inventoriaus ir įrangos įsigijimas“ lėšomis), projekto „Kokybės krepšelis“ veiklų vykdymo, skaitmeninių priemonių naudojimo, įsivertinimo įrankio „Reflectus“ naudojimo tvarkos keitimo ir pan.

Metodinėse grupėse buvo siekiama užtikrinti kolegialų mokytojų bendradarbiavimą, buvo dalijamasi pedagoginėmis ir metodinėmis naujovėmis, mokymąsi aktyvinančiais mokymo metodais, būdais. Sukurtas mokymąsi aktyvinančių metodų katalogas „Microsoft Teams“ platformoje, kuriuo gali naudotis visi mokytojai.

Atlikta ugdymo kokybės analizė, metodinėse grupėse išanalizuoti nacionalinio mokinių pasiekimų patikrinimo, valstybinių brandos egzaminų rezultatai, parengti priemonių planai ugdymo kokybei gerinti, išvados naudotos rengiant dalykų ilgalaikius planus bei individualius ugdymo planus. Organizuoti metodiniai susirinkimai, diskusijos, įdomių, efektyvių mokymo metodų taikymo, kvalifikacijos tobulinimo, metodinės dienos organizavimo klausimais.

Švietimo pagalbos specialistai ir mokytojų padėjėjai nuolat teikė pagalbą mokiniams, kurie turėjo mokymosi sunkumų. Dalykininkai ir specialistai nuolat bendradarbiavo dalindamiesi patirtimi apie darbą su SUP mokiniais.

Mokytojai ir specialistai gimnazijos parengtoje ilgalaikėje kvalifikacijos tobulinimo programoje „Mokytojų ir vadovų kompetencijų gilinimas siekiant užtikrinti kiekvieno mokinio asmeninę ūgtį“. Dalyvauta trijuose moduliuose: „Darbas su refleksijų duomenimis: problemų identifikavimas ir strategijų išgryninimas“ , „Duomenimis grįstų pokyčių inicijavimas ir įgyvendinimas klasės/ mokyklos lygmenyje“, „Mokymąsi aktyvinantys metodai“. Buvo surengtos strateginio planavimo dirbtuvės. „Įtraukus tvarios mokyklos strateginis planavimas, grįstas skandinaviška praktika“, kuriose dalyvavo mokytojų, tėvų, mokinių komandos. Taip pat atskirų dalykų mokytojai ir specialistai dalyvavo dalykiniuose seminaruose, mokymuose, paskaitose, konsultacijose apie pasiruošimą atnaujintų programų įgyvendinimui. Gauta informacija dalijosi metodinėse grupėse.

Buvo įgyvendinama mokytojų ir pagalbos mokiniui specialistų (išskyrus psichologus) atestacinė programa- pradinių klasių mokytoja L. Milieškienė įgijo pradinių klasių mokytojos metodininkės kvalifikacinę kategoriją, fizinio ugdymo mokytoja J. Stanienė įgijo fizinio ugdymo mokytojos metodininkės kvalifikacinę kategoriją ir anglų kalbos mokytoja T. Saračinskienė įgijo anglų kalbos mokytojos metodininkės kvalifikacinę kategoriją.

Dvi mokytojos vadovavo rajono mokytojų metodiniams būreliams: E. Kleinauskienė- etikos mokytojų, L. Steponkevičienė- karjeros ugdymo. Mokytoja T. Saračinskienė dalyvavo anglų kalbos VBE vertinimo komisijoje.

Mokytojai visus mokslo metus ruošė mokinius konkursams, olimpiadoms, dalyvavo konkursų olimpiadų vertinimo komisijų darbe. Pasiekta laimėjimų istorijos (dvi II ir viena III vieta), geografijos (III vieta), dailės (III vieta) rajoninėse olimpiadose, keliuose dailės konkursuose laimėtos prizinės vietos, „Pangeos“, „Kings“ konkursuose laimėtos prizinės vietos. Laimėjimų nepasiekta daug, nes po pandemijos, nuotolinio mokymo(si) grįžimas prie įprasto mokymo(si) nebuvo visiškai sklandus, pastebėta nemažai žinių spragų, todėl buvo svarbu pakartoti kai kurias temas ar net skyrius. Adaptuotis vėlgi reikėjo ir mokiniams, ir mokytojams.

Pradinių klasių mokytojos dalyvavo ES struktūrinių fondų lėšų bendrai finansuojamame projekte „Bendrojo ugdymo turinio ir organizavimo modelių sukūrimas ir išbandymas bendrajame ugdyme", Tautinio Olimpinio komiteto projekte „Olimpinis mėnuo“, Swedbank „Finansų laboratorija“, patyčių prevencijos programoje „Antras žingsnis“ (1-2 kl.), rengė mokyklinius projektus, kas mėnesį organizavo integralaus ugdymo dienas. Integralaus ugdymo dienos mokiniams patinka ir yra naudingos, nes tą pačią temą mokosi per visas pamokas, todėl ji išdėstoma įvairiapusiškiau.

Vyresniųjų klasių mokytojai su mokiniais dalyvavo patyčių prevencijos programoje „Olweus“, „e Twinning“ tarptautiniuose projektuose, projekte „MMRG Humanitarų akademija”, Goethe’s instituto Lietuvoje projekte „Ö kaip öko", Lietuvos asociacijos „Sportas visiems" projektas „BeAktive“. Nuo rugsėjo mėnesio pradėta dalyvauti „Sumanaus moksleivio akademijos“ veiklose. Taip pat dalyvauta trumpalaikiuose projektuose. Visi mokytojai dalyvavo vykdant projekto „Kokybės krepšelis“ veiklas. Fizinio ugdymo ir pradinių klasių mokytojai organizavo Sporto rėmimo fondo ir Mažeikių r. savivaldybės finansuojamo projekto „Sporto inventoriaus ir įrangos įsigijimas“ veiklas, kuriose dalyvavo visų klasių komandos. Buvo vedamos visų dalykų integruotos pamokos, pamokos kitoje aplinkoje (pamokų kitoje aplinkoje organizavimą riboja finansinės galimybės, nes mokinių vežimui į tolimesnes įstaigas, vietas trūksta lėšų), gamtos mokslų mokytojos organizavo patyrimines dienas, „Tyrėjų naktį“, kultūrinius renginius, skirtus poeto V. Mačernio mirties ir gimimo dienoms paminėti organizavo lietuvių kalbos mokytojos, užsienio kalbų mokytojos organizavo Europos kalbų dieną, socialinių mokslų mokytojai organizavo istorinių datų minėjimus, III klasės vadovė su mokiniais organizavo tradicines „Šimtadienio“, paskutinio skambučio šventes“. Klasių vadovai bendravo ir bendradarbiavo su mokinių tėvais (vedė klasės susirinkimus, trišalius pokalbius, nuolat informavo per Tamo dienyną, socialinius tinklus). Kultūrinį mokinių ugdymą ypač paįvairino „Kultūros paso veiklos“ (ne visas veiklas, kurios domino buvo įmanoma užsakyti, kad atvyktų į gimnaziją, nes didelių atstumų dėl vienos ar dviejų klasių edukatoriai nevažiuoja, o išvykti į tolimesnius miestus trūksta lėšų).

Kitų metų prioritetas- atnaujintų bendrojo ugdymo programų įgyvendinimas.

1. **METODINĖS TARYBOS PIRMININKAS IR JOS NARIAI**:

1.Dalia Sakalauskienė- direktorės pavaduotoja ugdymui, pirmininkė

2. Inga Noreikienė- pradinių klasių metodinė grupė

3. Rasa Makreckienė- lietuvių kalbos ir dorinio ugdymo metodinė grupė

4. Tatjana Saračinskienė- užsienio kalbų metodinė grupė

5. Vida Lukauskienė- tiksliųjų ir gamtos mokslų metodinė grupė

6. Jolanta Štombergienė- švietimo pagalbos teikėjų metodinė grupė

7. Jolanta Stanienė- socialinių mokslų, menų, technologijų ir kūno kultūros metodinė grupė

8. Indrė Zozienė- klasių vadovų metodinė grupė.

1. **2023 M. GIMNAZIJOS TIKSLAS**:

Gerinti ugdymosi pasiekimus siekiant kiekvieno mokinio asmeninės ūgties.

**UŽDAVINIAI:**

1. Padidinti mokinių galimybes mokytis pagal savo gebėjimus ir poreikius teikiant pagalbą.
2. Stiprinti mokytojų kompetencijas ruošiantis įgyvendinti ir įgyvendinant atnaujintas bendrojo ugdymo programas.
3. **VEIKLOS TURINYS**

**Tikslas. Gerinti ugdymosi pasiekimus siekiant kiekvieno mokinio asmeninės ūgties.**

|  |  |  |  |  |  |
| --- | --- | --- | --- | --- | --- |
| Uždavinys | Priemonės pavadinimas | Vykdytojai | Data | Laukiami rezultatai | Pastabos |
| 1.Padidinti mokinių galimybes mokytis pagal savo gebėjimus ir poreikius teikiant pagalbą. | Praėjusių metų veiklos aptarimas, 2023 m. plano parengimas | Metodinės tarybos nariai | Sausis | Aptariamas praėjusių mokslo metų plano įgyvendinimas, iškeliamos problemos, kurias bus siekiama šalinti per einamuosius mokslo metus |  |
| Metodinių grupių parengtų 2023 m. veiklos planų aptarimas ir tvirtinimas | Metodinė taryba | Sausis | Numatytos priemonės garantuos sėkmingą gimnazijos tikslų ir uždavinių įgyvendinimą |  |
| Mokinių įsivertinimo įrankių naudojimas pamokų refleksijai | Visi mokytojai | Visus metus | Mokytojai dalinasi patirtimi apie pamokose naudojamus įsivertinimo įrankius, kurie padeda stebėti mokinio išmokimą, pažangą, skatina mokinių atsakomybę už mokymąsi. |  |
| Mokinių rengimas rajono konkursams, olimpiadoms, varžyboms | Visi mokytojai | Visus mokslo metus | Pastebimi gabūs mokiniai ir jiems teikiama pagalba ruošiantis olimpiadoms, konkursams, varžyboms ir pan. |  |
| Konsultacijų įvairių gebėjimų mokiniams organizavimas | Visi mokytojai | Visus mokslo metus | Nuolat teikiamos konsultacijos įvairių gebėjimų mokiniams mokymo(si) spragoms šalinti, žinios gilinti. Suderinamas konsultacijų laikas |  |
| Bandomųjų brandos egzaminų organizavimas, vertinimas, rezultatų aptarimas | Metodinės grupės | Vasaris | Dalykų mokytojai organizuoja bandomuosius egzaminus, išsiaiškina mokinių galimybes, metodinėse grupėse aptaria sunkumus, numato tolesnio mokymo žingsnius. |  |
| SUP mokinių mokymo metodai, būdai | Dalykų mokytojai, pagalbos specialistai | Visus metus | Bendradarbiaudami mokytojai ieško efektyvių būdų, metodų, kaip dirbti su SUP mokiniais bei pasiekti pažangą. |  |
| Gimnazijos veiklos kokybės įsivertinimo rezultatų aptarimas | Metodinė taryba | Sausis | Remiantis veiklos kokybės įsivertinimo išvadomis parengti rekomendacijas mokytojams |  |
| Dalyvavimo olimpiadose, konkursuose, varžybose, projektuose rezultatų aptarimas | Metodinės tarybos nariai | Gegužė | Aptariama, kas lemia sėkmingą ir nesėkmingą dalyvavimą olimpiadose, konkursuose, varžybose. |  |
| Dalyvavimas Mažeikių švietimo centro kvalifikacijos kėlimo renginiuose, rajono metodinėje veikloje. | Dalykų mokytojai | Visus metus | Dalykų mokytojai dalyvauja įvairiuose kvalifikacijos kėlimo renginiuose, rajono metodinėje veikloje |  |
| Integruotų, atvirų pamokų/veiklų vedimas | Metodinės grupės | Visus metus | Įvairių dalykų mokytojai veda integruotas pamokas, dalijasi patirtimi. Efektyvinamas mokymo(si) procesas- mokiniams įdomesnės pamokos |  |
| 2023 m. mokytojų ir pagalbos specialistų (išskyrus psichologus) atestacijos programos aptarimas | Metodinės tarybos nariai | Sausis | Atariamos mokytojų kvalifikacijos kėlimo galimybės, teikiamos rekomendacijos |  |
| Dalyvavimas projekto „Kokybės krepšelis“ priemonių vykdyme | Visi mokytojai | Visus metus | Mokytojai vykdo projekto „Kokybės krepšelis“ veiklos plane numatytas priemones. |  |
| Metodinė diena „Tarpdalykinės integracijos galimybės“ su Mažeikių r. Viekšnių ir Židikų Marijos Pečkauskaitės gimnazijų kolegomis | Metodinė taryba | Balandis | Mokytojai dalijasi patirtimi apie tarpdalykinės integracijos galimybes. |  |
| Užduočių rengimas rajono, respublikos olimpiadoms, konkursams | Metodinės grupės | Visus metus | Bendradarbiavimas rengiant užduotis, tobulėja dalykinės kompetencijos |  |
| Atvirų durų dienų tėvams (globėjams) organizavimas | Pagalbos specialistai,  klasių vadovai, dalykų mokytojai | Vasario 22 d.  Gegužės 9d.  Spalio 18 d. | Individualiuose pokalbiuose su mokinių tėvais aptariamos mokymo(si) galimybės, problemos, randamos sąsajos, kaip bendradarbiaujant padėti mokiniui pasiekti pažangą. |  |
| Mokinių mokymosi pasiekimų analizė (NMPP, PUPP, brandos egzaminai) | Metodinės grupės | Kovas- rugpjūtis | Aptariama, kaip gerinti pasiekimus, dalijamasi metodinių grupių patirtimi. |  |
| Mokytojų metinė ataskaita | Visi dalykų mokytojai, specialistai | Birželis | Parengtos atskaitos- mokslo metų darbo įsivertinimas- sėkmių ir problemų identifikavimas, panaudojamas kitų mokslo metų veiklos planavimui |  |
| Dalykų ilgalaikių planų, modulių, pasirenkamųjų ir neformalaus mokinių švietimo programų aptarimas | Metodinės tarybos nariai | Rugpjūtis | Įvertinamos programos ir planai, teikiami tvirtinimui |  |
| Mokinių adaptacijos aptarimas | Metodinės grupės | Spalis | Išsiaiškinama, kaip praėjo adaptacinis laikotarpis 1, 5 kl., naujai atėjusiems mokiniams. Kilus problemoms klasių vadovai, dalykų mokytojai bendradarbiauja su pagalbos specialistais. 95 % mokinių sėkmingai adaptuojasi |  |
| Dalyvavimas „Kokybės krepšelio“ veiklų vykdyme | Metodinė taryba | Visus metus | Mokytojų bendradarbiavimas vykdant veiklas. Gerėja mokinių pasiekimai |  |
| Dalyvavimas TŪM projekto veiklų vykdyme | Metodinė taryba | Visus metus | Gerėja mokinių pasiekimai, atnaujinamos erdvės, dėmesys SUP vaikams |  |
| Prevencinių programų OLWEUS, ANTRAS ŽINGSNIS vykdymas | Visi mokytojai, specialistai | Visus metus | Siekis sumažinti patyčių mastą |  |
| Virtualios „Microsoft Teams“ mokymosi aplinkos naudojimas nuotoliniam, mišriam ir hibridiniam mokymui(si) | Visi mokytojai, specialistai | Esant būtinybei vykdyti nuotolinį, mišrų ar hibridinį mokymą(si) | Naudojant bendrą nuotolinio mokymo(si) aplinką mokymo(si) procesas vyksta sklandžiai. |  |
| 2. Stiprinti mokytojų kompetencijas ruošiantis įgyvendinti ir įgyvendinant atnaujintas bendrojo ugdymo programas. | Naujovių sklaida. Metodinės naujovės ruošiantis įgyvendinti ir įgyvendinant atnaujintas bendrojo ugdymo programas | Metodinės grupės | Visus metus | Sukaupta žinių apie darbą pagal atnaujintas bendrojo ugdymo programas, metodinėse grupėse susitariama dėl planavimo ir kitų procedūrų, susijusių su atnaujintų programų įgyvendinimu. |  |
| Seminaras mokytojams apie atnaujintas bendrąsias ugdymo programas „Kompetencijomis grįstas ugdymas pamokoje“ (Lektorė prof. A. Kazlauskienė) | Visi mokytojai | Sausio 17 d. | 100% mokytojų dalyvauja seminare. Mokytojai pagilina supratimą apie kompetencijas, išsiaiškina neaiškius aspektus, kaip ugdyti kompetencijas pamokoje. |  |
| Ilgalaikės kvalifikacijos kėlimo programos „Mokytojų ir vadovų kompetencijų gilinimas siekiant užtikrinti kiekvieno mokinio asmeninę ūgtį“ vykdymas  IV modulis. „„Ugdytojo emocinis atsparumas. Praktinės rekomendacijos/ socialinių ir emocinių kompetencijų kėlimas“ (Lektorė N. Marazienė) | Visi mokytojai ir specialistai | IV modulis- vasario 13 d. | 100 % mokytojų dalyvauja ilgalaikės programos mokymuose. Mokytojai įgis žinių apie emocinį atsparumą, gerės mokytojų emocinė būsena. |  |
| Naujų vadovėlių ir mokymo priemonių užsakymo 2023-2024 m. m. paraiškos aptarimas. Lėšų paskirstymas | Dalykų mokytojai | Gegužė | Pagal mokytojų pateiktus prašymus sprendžiama, kokių vadovėlių ir priemonių įsigijimui skirti lėšų. |  |
|  | Kolegialaus grįžtamojo ryšio metodo taikymas | Dalykų mokytojai | Visus metus | Stebimos ir aptariamos kolegų pamokos siekiant tobulinti pamokos vadybą. |  |
|  | Dalyvavimas Mažeikių švietimo centro ir kituose kvalifikacijos kėlimo renginiuose, rajono metodinėje veikloje. | Dalykų mokytojai | Visus metus | Dalykų mokytojai dalyvauja įvairiuose kvalifikacijos kėlimo renginiuose, rajono metodinėje veikloje |  |
|  | Bendradarbiavimas su kitų mokyklų mokytojais | Metodinės grupės | Visus metus | Dalijamasi patirtimi: efektyvūs mokymo(si) metodas, įtraukusis ugdymas, STEAM veiklos ir pan. Pritaikoma praktikoje. |  |

Vedami renginiai pagal gimnazijos renginių bei metodinių grupių planus. Dalyvaujama rajono, regiono, respublikos renginiuose, projektuose.

Metodinės grupės pirmininkė Dalia Sakalauskienė

(parašas) (vardas, pavardė)